ნატალია ოსიპოვა

**ნატალია პეტროვნა ოსიპოვა** (რუს: Наталья Петровна Осипова; დ.18 მაისი, 1986) — რუსი ბალერინა, ლონდონის სამეფო ბალეტის პრიმა-ბალერინა.

## ადრეული ცხოვრება და მომზადება
მოსკოვში დაბადებულმა ოსიპოვამ საბალეტო წვრთნა ცხრა წლის ასაკში დაიწყო, მიხეილ ლავროვსკის საბალეტო სკოლაში. 1996 წლიდან 2004 წლამდე მოსკოვის ქორეოგრაფიის სახელმწიფო აკადემიაში (ბოლშოის ბალეტის აკადემია) სწავლობდა მარინა კოტოვასა და მარინა ლეონოვას ხელმძღვანელობით.

## კარიერა
18 წლის ასაკში შეუერთდა ბოლშოის ბალეტს, როგორც  კორპუს დე ბალეტის წევრი. 2005 წელს კიტრი ალექსეი ფადეეჩევის დადგმაში „დონ კიხოტი“ შეასრულა, რასაც კრიტიკოსთა დიდი აღიარება მოჰყვა, 2006 წელს კი გოგონა სოლისტად დაწინაურდა. 2007 წელს ჟურნალმა *Dance Magazine*-მა ოსიპოვა 25 საინტერესო მოცეკვავეს შორის დაასახელა, 2009 წელს კი მოცეკვავე უკვე წამყვან სოლისტად იქცა. 2010 წელს ბოლშოის ბალეტის პრიმა-მოცეკვავის სტატუსი მიიღო, თუმცა 2011 წელს პოზიცია დატოვა, მიზეზად კი „შემოქმედებითი თავისუფლება“ დაასახელა.

ბოლშოის დატოვების შემდეგ, შეუერთდა ამერიკულ ბალეტის თეატრს, როგორც მიწვეული მოცეკვავე, მეტროპოლიტენ ოპერის სეზონისთვის. „დონ კიხოტი“ ხოსე მანუელ კარენიოსთან ერთად იცეკვა, ხოლო „*მძინარე მზეთუნახავი*“ და „*რომეო და ჯულიეტა*“ — დევიდ ჰოლბერგთან ერთად. ბალერინა  „*მძინარე მზეთუნახავის*“ შესრულებამდე ერთი კვირით ადრე, მეტროპოლიტენის შენობის წინ გაძარცვეს, თუმცა მხოლოდ მცირე დაჟეჟილობები მიიღო და გამოსვლა მაინც შეძლო. ერთი წყვილი პუანტი და ფორმირებისთვის განკუთვნილი პატარა ჩაქუჩი დაკარგა. 2011 წლის დეკემბერში მიხაილოვსკის ბალეტს შეუერთდა.

2011 წელს ოსიპოვამ იცეკვა როი ასაფის დადგმაში „ექვსი წლის შემდეგ“, პარტნიორობას ჯეისონ კიტელბერგერი უწევდა. იმავე წელს ალექსეი რატმანსკის „სევდიან ვალსში“ გამოჩნდა. სეზონი სხვადასხვა სოლო გამოსვლებით, მათ შორის ლუდვიგ ვან ბეთჰოვენის „მთვარის სონატასა“ და იუკა ოიშის „ავე მარიაში“ მონაწილეობით გაგრძელდა.

2013 წლის 8 აპრილს გამოცხადდა, რომ ოსიპოვა სამეფო ბალეტს შეუერთდებოდა, როგორც მთავარი მოცეკვავე, მანამდე კი მიწვეული არტისტი იყო „გედების ტბაში“. მოცეკვავემ გადასვლის მთავარ მოტივად ფართო და მრავალფეროვანი რეპერტუარი დაასახელა. დებიუტი 2013 წლის 21 ნოემბერს შედგა, სპექტაკლში „რომეო და ჯულიეტა“, პარტნიორი — კარლოს აკოსტა. არტისტმა ასევე იცეკვა „მაკნატუნასა“ და „ჟიზელში“ აკოსტასა და ფედერიკო ბონელისთან ერთად.

2016 წელს შეასრულა რუსეთის დიდი მთავრის, ანასტასია ნიკოლაევნასა და ანა ანდერსონის როლი დადგმაში „*ანასტასია*“.

2018 წელს დევიდ ჰოლბერგთან ერთად გამოჩნდა დადგმაში *Pure Dance*, რომელიც ენტონი ტიუდორის 1975 წლის ბალეტის, *The Leaves Are Fading*-ის ვერსიას წარმოადგენს. ხოლო 2019 წლის ივნისში ჯერალდ ფოქსის დოკუმენტურ ფილმ „*ბუნების ძალა*ში“ (Force of Nature) გამოჩნდა. ოსიპოვამ დევიდ ჰოლბერგთან ერთად „ჟიზელი“ ნიუ-იორკის ლინკოლნის ცენტრში იცეკვა.

მეორეხარისხოვანი როლი 2023 წლის ბიოგრაფიულ დრამაში „ჯოიკა“ შეასრულა, რომელიც ამერიკელი ბალერინას, ჯოი ვომაკის ცხოვრებას ასახავს.

## რეპერტუარი
დებიუტმა კიტრიის როლში „დონ კიხოტში“, 2005 წლის 7 ნოემბერს, მოცეკვავის სოლო კარიერას ჩაუყარა საფუძველი.

*დონ კიხოტი: კიტრი, პირველი ვარიაცია Grand Pas-ში, დრიადა/ოთხი დრიადა

*გედების ტბა: ოდეტა/ოდილია, ესპანელი პატარძალი

*ბაიადერა: ნიკია, გამზატი, მე-2 ვარიაცია (ჩრდილების ტრიო)

*ჟიზელი: ჟიზელი, გლეხთა Pas de Deux

*სილფიდა: სილფიდა, ნენსი

*რომეო და ჯულიეტა: ჯულიეტა

*კოპელია: სვანილდა

*ესმერალდა: ესმერალდა

*პარიზის ალმური: ჟანა

*კარმენ-სიუიტა: კარმენი

*მძინარე მზეთუნახავი: პრინცესა ავრორა, კონკია

*ლაურენსია: ლაურენსია

*კორსარი: მედორა, მე-3 ვარიაცია (ოდალისკების ტრიო)

*მანონი: მანონი

*დაკარგული ილუზიები: კორალი

*პარიზის ღვთისმშობლის ტაძარი: ესმერალდა

*ამაო სიფრთხილე: ლიზა

*ძვირფასი თვლები: „ლალის“ სოლისტი

*ფარაონის ასული: ასპიჩია, რამზე

*მაკნატუნა: შაქრის ქლიავის ფერია, კლარა, ესპანური თოჯინა

*ონეგინი: ტატიანა

*მარგარიტა და არმანი: მარგარიტა

*მაიერლინგი: მარი ვეჩერა

*ზაფხულის ღამის სიზმარი: მდოგვის მარცვალი

*სიზმარი: ტიტანია

*ჭანჭიკი: მანკა ფარტი, მბეჭდავი/მბეჭდავები

*ფენიქსი (ცეცხლოვანი ფრინველი): ფენიქსი

*პეტრუშკა: ბალერინა

*ნათელი ნაკადული: ბალერინა

*სილვია: სილვია

*სპარტაკი: ეგინა

*ანასტასია: ანასტასია, ანა ანდერსონი

*ლეგენდა სიყვარულზე: მეხმენე ბანუ

*კონკია: კონკია, ვალსის სოლისტი/სოლისტები, შემოდგომა

*ერთი თვე სოფელში: ნატალია პეტროვნა

*ისაორა: ისაორა

*ჯიუტი ცოლის მორჯულება: კატერინა

*რაფსოდია: სოლისტი

*ჩაიკოვსკის Pas de Deux: სოლისტი

*რაიმონდას Grand Pas de Deux: სოლისტი

*რუსული სეზონები: წყვილი წითელში

*პარიზული მხიარულება: კანკანის სოლისტი

*სერენადა: სოლისტი

*შუალედური დუეტი: სოლისტი

*პაკიტას Grand Pas de Deux: სოლისტი

*ბანქოს თამაში: სოლისტი

*სიმფონია C-მაჟორში: მე-3 ნაწილის სოლისტი

*საკლასო კონცერტი

*Remansos

*Cinque

*ზედა ოთახში: სოლისტი

*Connectome

*Tetractys - ფუგის ხელოვნება

*ქარი: მოცეკვავე

*სოლო ორისთვის

*პასაკალია

*ვულფის ნამუშევრები

*იკაროსი

*Strapless: ამელი გოტრო

*წინასწარმეტყველებანი: ქარაფშუტობა

## პირადი ცხოვრება
ლონდონში 2013 წელს გადავიდა; ბრიტანეთის ნატურალიზებული მოქალაქეა. ადრე ურთიერთობა ჰქონდა მოცეკვავეებთან — ივან ვასილიევთან (დანიშნული) და სერგეი პოლუნინთან. ამჟამად დანიშნულია ამერიკელ მოცეკვავე ჯეისონ კიტელბერგერზე. წყვილი ჩრდილოეთ ლონდონში ოთხ ძაღლთან ერთად ცხოვრობს.

კოვიდ-19 ორჯერ დაემართა: 2021 წლის დეკემბერსა და 2022 წლის მარტში.

## ჯილდოები
*გრან-პრი ლუქსემბურგის საერთაშორისო საბალეტო კონკურსზე (2003)

*მე-3 პრიზი მოსკოვის საერთაშორისო საბალეტო კონკურსზე (2005)

*ჟურნალ „ბალეტის“ პრიზი „ცეკვის სული“ კატეგორიაში „ამომავალი ვარსკვლავი“ (2007)

*ლეონიდ მასინის პრემია კატეგორიაში „ნიჭის მნიშვნელობა“ (2008)

*ცეკვის საერთაშორისო ასოციაციის პრიზი „Prix Benois de la Danse“ შესრულებისთვის დადგმებში: „სილფიდა“, „ჟიზელი“, „კორსარი“ და „პარიზის ალმური“ (2008)

*რიჩარდ შერინგტონის პრემია (2008)

*„ოქროს ნიღაბი“ ტვაილა თარპის დადგმაში „ზედა ოთახში“ (2008) და „სილფიდაში“ (2009) შესრულებისთვის

*„ოქროს ნიღბის“ ჟიურის სპეციალური პრიზი საუკეთესო დუეტისთვის „სილფიდაში“ (2009)

*გაერთიანებული სამეფოს ცეკვის ეროვნული ჯილდო კრიტიკოსთა წრისგან: საუკეთესო ქალი მოცეკვავე (2007, 2010 და 2014)

## იხილეთ აგრეთვე
*რუსი ბალეტის მოცეკვავეების სია
*პრიმა ბალერინების სია

## სქოლიო
კატეგორია:დაბადებული 18 მაისი
კატეგორია:დაბადებული 1986
კატეგორია:ცოცხალი ადამიანები
კატეგორია:რუსი ბალერინები
კატეგორია:პრიმა-ბალერინები